b'\n_START_ARTICLE_\nStra\xc3\x9fburg, Avstrija\n_START_SECTION_\nPrebivalstvo\n_START_PARAGRAPH_\nPo popisu prebivalstva iz leta 2001 je imel Stra\xc3\x9fburg 2335 prebivalcev, 95,0\xc2\xa0% avstrijskega in 1,3\xc2\xa0% bosanskega dr\xc5\xbeavljanstva. 90,8\xc2\xa0% prebivalcev je rimskokatoli\xc5\xa1ke vere, 1,0 \xc2\xa0% je protestantov in 2,2\xc2\xa0% muslimanov. 3,3\xc2\xa0% prebivalcev ni vernih.\n_START_SECTION_\nZgodovina\n_START_PARAGRAPH_\nKraj je bil prvi\xc4\x8d omenjen leta 864, ko je nem\xc5\xa1ki kralj Ludvik Pobo\xc5\xbeni podaril Salzbur\xc5\xa1ki nad\xc5\xa1kofiji tukaj posest. Grad Stra\xc3\x9fburg je bil zgrajen leta 1147. Zgradil ga je \xc4\x8detrti kr\xc5\xa1ki \xc5\xa1kof Roman I. V 15. stoletju je bil raz\xc5\xa1irjen in je bil do 18. stoletja sede\xc5\xbe kr\xc5\xa1kih \xc5\xa1kofov. Sede\xc5\xbe \xc5\xa1kofov je bil v mestu zelo pomemben, tako da je Stra\xc3\x9fburg leta 1229 dobil status trga in se \xc5\xbee leta 1382 prvi\xc4\x8d omenja kot mesto. Uradno je postal mesto leta 1402, ko je bil knezo\xc5\xa1kof Konrad III. von Helfenberg._NEWLINE_Stra\xc3\x9fburg je bil hudo po\xc5\xa1kodovan v potresu leta 1767, zato se je rezidenca \xc5\xa1kofov sprva preselila v grad P\xc3\xb6ckstein in leta 1787 v Celovec. Uradi \xc5\xa1kofovske uprave so ostali v Stra\xc3\x9fburgu do leta 1858.'